بسم الله والحمد لله والصلاة والسلام على رسول الله. النهاردة بنكلمكم عن موقعة من المواقع المشهودة في تاريخ المسلمين. مع ان معظم ما يسمعوش اصلا عن اسم الموقعة. موقعة السبيطلة يا ترى الاسم يعني سمع مع المشاهد او المشاهدة
شيء موقعة السبيطلة دي موقعة فتح تونس الاول. تونس اتفتحت في تلت معارك. متتالية على مدار يعني يعني عدة سنوات الاولى اللي هي موقعة السبيطلة اللي هنتكلم عليها النهاردة كانت في زمن عثمان بن عفان رضي الله عنه وارضاه سنة سبعة وعشرين من الهجرة
سيدنا عثمان استلم الحكم سنة اربعة وعشرين والموقعة ديت بعد تلات سنوات وشوية من استلامه للحكم. احنا عارفين ان عمرو بن العاص رضي الله عنه وفي زمن عمر ابن الخطاب فتح مصر لسنة عشرين لسنة آآ اخر واحد وعشرين او اوائل اتنين وعشرين. وفي اتنين وعشرين فتح ليبيا
يعني من شرقها الى حوالي سبعين كيلو غرب طرابلس. فتح طرابلس وفتح سبراتة سبعين كيلو غرب طرابلس ووقف عند صبراتة وما ما قدرش يكمل الى تونس لان سيدنا عمر نهاه عن الاقدام على هذه الخطوة لقلة عدد الجنود ولزروف صعبة وانشغال
الاسلامية في حرب فارس وفي الشام وفي غيره فوقف عند الصبرات. في عهد سيدنا عثمان ابن عفان حصل مستجدات في تونس ادت الى ان سيدنا عثمان خد قرار فتح تونس. ايه المستجدات ديت
في سنة ستة وعشرين من الهجرة قبل فتح تونس بسنة حصل انقلاب في الدولة الرومانية. الدولة الرومانية في الوقت ده غير مستقرها الرئيس اللي موجود في بيزنطا الموجود في القسطنطينية. وغير السيطرة على منطقة الاناضول كان لها املاك كبيرة جدا جدا في شمال افريقيا
من اول مصر لحد المغرب. المسلمين خدوا مصر وخدوا اجزاء من ليبيا زي ما قلنا من شوية. فصار الجزء المتبقي ابتداء من غرب طرابلس لحد طنجة تابع للدولة الرومانية. هرقل مات سنة عشرين من الهجرة. وتولى ابنه قسطنطين التاني
التاني. فقسطنطين التاني ده حكم كل املاك ابيه المتبقية. في سنة ستة وعشرين من الهجرة واحد من العيلة المالكة عيلة هرقل عمل انقلاب الواحد ده كان اسمه آآ جريجوري البطريرك. بطريرك
جرجوري اللي هو محرف في المصادر العربية لجرجير. فجرجوري عمل انقلاب واستقل بشمال افريقيا عن دولة البيزنطية وصار بيحكم من غرب طرابلس اللي هي اخر معاقل المسلمين لحد طنجة عنده طموحات كبيرة انه يوسع املاكه انه يدخل كمان في ليبيا في املاك المسلمين دلوقتي ويكمل على مصر يسترد كل ما
كان للدولة الرومانية في شمال افريقيا. وعنده جيش كبير اقل تقدير لجيشه الموجود في آآ تونس مية وعشرين الف بعض التقديرات بتوصل به لمتين الف او اكتر من متين الف
وخد عاصمة ليه اسمها مدينة السبيطلة. السبيطلة ديت في عمق تونس في الوسط تونس ناحية الغرب ناحية الجزاير شوية حوالي ميت كيلو جنوب غرب القيروان. بس ساعتها القيروان ما كنتش موجودة. القيروان هتنشأ سنة خمسين من الهجرة على ايدين عقبة ابن نافع
رحمه الله لكن ساعتها ما كنتش موجودة وليه واخد العاصمة بتاعته كده في العمق عشان يبعد عن البحر لان البحر تحت سيطرة البحرية البيزنطية. المسلمين لحد هزه اللحزة ما كانش لهم جيش بحري. فالاسطول
انت مسيطر على البحر الابيض المتوسط. مسمينه بحر الروم. من كتر السيطرة الرومانية عليه يعني. فهو عامل انقلاب على الدولة الرومانية فخايف من الاساطيل البيزنطية ان هي تغزوه. وبالتالي بعد عن قرتاج كرتاج هي المكان الرئيسي للدولة الرومانية في تونس
موجودة شمال شرق تونس العاصمة الان. هي طبعا مدينة اثرية فضل منها اثار يعني. فكانت هي المركز فساب المركز ده وخد مركز بتاعه في السبيطلة. وبالتالي صار بعيد عن الاساطيل الرومانية وبعيد عن المسلمين الموجودين اخر
حتى اليوم طرابلس. بعدين هيج الرومان والشعب اللي موجود في طرابلس على المسلمين وعملوا انقلاب على الدولة المسلمة وخدوا فعلا طرابلس وقتلوا الحامية المسلمة وصارت طرابلس في ايدين الرومان من جديد. فده الوضع سنة ستة وعشرين من الهجرة. انقلاب في تونس زعامة بقيادة جريجوري
بطريرك ضاعت طرابلس بقت في ايدين الرومان ووصلت هزه المعلومات الى عثمان ابن عفان في مصر في آآ المدينة. كان والي سيدنا عثمان في المدينة مين؟ في في مصر مين؟ كان والي عبدالله ابن سعد ابن ابي سرح. اتكلمنا قبل كده عن تفصيلات عزل عمرو
عمرو بن العاص عن مصر ارجعوا للحلقات القديمة شوفوا فيها التفصيلات. واتكلمنا على ان عبد الله ابن سعد ابن ابي سرح لما وصلته هزه المعلومات اتبلغ عثمان ابن عفان بالمدينة فعمل مجلس للصحابة واستقروا جميعا على ان يحصل حرب واننا نتوجه الى جرجير
او جريجوري عشان نمنعه من القدوم على ليبيا او استكمال طموحاته في استرداد مصر وما الى ذلك. قرار صعب جدا لان جيش المسلمين الموجود اصلا في مصر قليل صغير يعني الطاقة العسكرية اللي فتحت مصر اساسا ايام عمر ابن الخطاب تمن تلاف جندي. والتمن تلاف دولت ده بعد الزيادة
كمان يعني كانوا اربع تلاف وزودهم عمر الامر بن الخطاب لتمانية واحنا عندنا جبهات كتيرة مفتحة فالغير متوقع ان في زمن عثمان يكون الرقم زاد عن كده كتير ممكن يكون وصل عشر تلاف اتناشر الف هاخد بقى الجنود دولت واقابل بيهم مية وعشرين الف عالاقل في تونس
وتونس في العمق بعيدة جدا جدا عن مصر فهياخد يعني هيبقى بعيد جدا عن المدد. فده كان الوضع. الشعب في تونس كان ايه؟ كان بربر بربر القبائل الامازيغ البربر واشهرها في هزه المنطقة قبائل آآ زناتة وقبائل لواتة وقبائل نفوسة دي كلها قبائل من قبائل الامازيغية
البربر عايشين في تونس محكومين بالروم والباربة المشهورين بشدة القتال وعلى التوافق مع الروم في زلك الوقت. ادفعوا لهم جزية او بيدفعوا لهم ضرايب معينة بيتاجروا معهم بينهم علاقات فالوضع في تونس وضع صعب جدا عسكريا سياسيا حتى من ناحية اللغة اشياء كتيرة جدا ما يعرفهاش
عن هذه المناطق لكن لازم تحصل الحرب. فعشان كده القرار كان صعب. قرار الحرب لكن خده آآ آآ آآ عثمان ابن عفان وبدأ يجهز الجيش. الجيش الرئيس اللي هيدخل على السبيطلة هو جيش عبدالله ابن سعد ابن ابي صالح. جيش مصر. هو ده الجيش
قيس لنا الجيش الاول الموجود لنا في افريقيا كلها فده هيتحرك. الجيش التاني اللي هيساعده جيش ليبيا. جيش المسلمين في ليبيا. وكان مركزه في برقه. وبركة كانت لسه مسلمين طرابلس راحت زي ما قلنا من شوية لكن بركة ما زالت مع المسلمين. وكان قائد الجيش ده عقبة بن نافع الفهري رحمه الله. عقبة ابن
نافع اتولد في عهد النبي صلى الله عليه وسلم بس كان طفل صغير اوي. ما شفش النبي صلى الله صلى الله عليه وسلم وبالتالي لا يعتبر صحابيا انما وهو من كرام التابعين وكرام المجاهدين وكرام الصالحين رحمه الله له طبعا زكر طويل جدا في التاريخ وله قصص مع تونس. لكن هو في المعركة
دي ما كنش هو رقم واحد. هو كان مساعد لعبدالله ابن سعد ابن ابي سرح. الحاجة التالتة الجيش التالت مهم جدا جدا جدا. الجيش التالت ده مدد من المدينة المنورة
استنفر عثمان ابن عفان المسلمين في المدينة استنفر المسلمين حوالين المدينة ومن جيبه الخاص رحمه الله جهز المدد دفع الف بعير من ماله الخاص لهذا الامر الحرب. عشان يشجع الناس انها تيجي تحارب على البعير بتاعته
المشوار طبعا طويل ما يقدرش ياخدوه مشي فعايزين بعير. فهو دفع من جيبه الف بعير. وبدأ يجهز الناس ويعد العدة. ليه الجيش ده خاص جدا وتحديدا تحديده او الكلام عنه مهم. لان خرج فيه مجموعة كبيرة من الصحابة الشباب الصغير قوي. او ابناء الصحابة رضي الله عنهم
عشان كده الجيش ده معروف بجيش ابناء الصحابة. المعركة دي معركة ابناء الصحابة ومعركة العبادلة الثلاثة. مشهورة كده معركة سبيطلة هي معركة العبادلة الثلاثة. مين العبادلة الثلاثة؟ عبدالله بن عمر
رضي الله عنهما ابن عمر ابن الخطاب يعني فده كان مشارك في الموقعة. عبدالله بن عمرو بن العاص رضي الله عنهما برضو كان مشارك في هزه الموقعة اه وعبد الله بن الزبير بن العوام. انت عايز ايه احسن من كده؟ تلاتة قمم قمم في الفقه. وقمم في الجهاد في سبيل الله
دول العبادلة آآ الثلاثة. فشاركوا في هزه الموقعة. وشارك عدد كبير تاني من الصحابة من ابناء الصحابة. اسمع كده مسلا شارك معبد ابن العباس ابن عبدالمطلب ابن عم الرسول صلى الله عليه وسلم شارك آآ المسور ابن مخرمة وده برضو من الصحابة وآآ ابن اخته
عبدالرحمن بن عوف وشارك عبدالرحمن بن زيد بن الخطاب زيد بن الخطاب رضي الله عنه كبار الصحابة من شهداء الصحابة اخ عمر ابن الخطاب. فعبدالرحمن بن زيد بن الخطاب بيبقى عمه عمر بن الخطاب وابوه زيد بن الخطاب. وشارك عاصم بن
عمر بن الخطاب وعبيد الله ابن عمر بن الخطاب. يعني عمر بن الخطاب كان عنده في موقعة دي تلاتة من ولاده. عبدالله وعبيد الله وعاصم كانت في الموقعة دي يا عبدالرحمن ابن ابي بكر ابن ابن ابي بكر الصديق
ده موقعة عزيمة جدا الاسماء كبيرة وشارك فيها مروان ابن الحكم رضي الله عنه اللي هو هيبقى بعد كده الخليفة الاموي. ويشارك فيها الحارث ابن الحكم اخوه. ويبدو ان الحارث ابن الحكم كان اكبر من مروان. احنا دورت في كتب النسب الحقيقة
ما قدرتش اوصل مين كان الاكبر بس السياق لما بيجي يتكلموا على الحكم ابن ابي العاص اللي هو ابوهم سياق ترتيبهم في زكرى الاولاد بيوحي ان الحارس اكبر من مروان. ويدعم كده ان عثمان بن عفان جعل الحارث ابن الحكم هو الامير على كل دولت. كل الاسماء اللي قلتها ديت
وخرج المدد ده من المدينة المنورة وما لحقش الجيش المسلم الا في سبيطلة. يعني خد المشوار كله وكان الجيش اتحرك من مصر واتحرك جيش عقبة ابن نافع من بركة والتلات جيوش بعد كده والجيش المدد ده وصل للسبيطلة والتحق بالجيش
مسلم هناك. الجيش المسلم لما اتحرك ودخل على تونس لقى الطريق مفتوح. احنا عندنا من لما راح لما رحنا لطرابلس طرابلس كانت في ايدين الرومان عبدالله بن سعد لما وصل اللي هو امير مصر لما وصل لطرابلس لقى السوار شديدة جدا
وصعبة جدا. وقبل كده عمرو ابن العاص كان وجد صعوبة في فتحها. فقال انا هضيع وقت لو وقفت افتحها. قام حط عليها حواليها حامية وبالزات لما ان الحامية الرومانية اللي جوة صغيرة بس انا نتيجة الاسوار الصعبة مش هاعرف افتحها بسهولة. فما رضاش يضيع وقت ساب حواليها حامية وانطلق على ناحية
تونس. لما وصل لحدود تونس عند مدينة قابس. مدينة قابس دي على الحدود ما بين ليبيا وتونس. لا الدنيا مفتوحة. لان السبيطلة في عمق البلد عمق تونس ناحية الجزاير شوية. فاخترق البلاد لحد ما وصل لسهل عقوبة
سهلة عقوبة ده جنب السبيطلة مباشرة جنب العاصمة. المؤرخون الغربيون بيغلطوا جرجولي في اللي حصل ده بيقولوا له انت سبت ازاي الطريق كله لتونس مفتوح. انا شايف ان ده مش غلط منه مش غلط عسكري بالعكس ده
الجيش المسلم للدخل. مش عايز يحاربه ويبقى لو حصل انتصار حتى للجيش الروماني يعرف يتراجع الجيش مسلم ويخش على طرابلس او يدخل على الصبرات. لأ ده سحبه سابه لحد ما يدخل في عمق تونس بحيس لو اتغلب الجيش المسلم يبقى
انتهى اتوقع ان دي كانت خطة من جرجير او من جريجوري البطريرك. وعبدالله بن سعد ما كانش عنده اختيارات لازمة يدخل عشان يقابل الجيش الرئيسي الموجود هناك. فدخل لحد ما وصل الى آآ السبيطلة. احنا ما عندناش تحديد للموعد اليوم اللي حصل
في الموقعة بالزات لكنها في سنة سبعة وعشرين من الهجرة. وصل الجيشين جيش المسلمين بعد اما اكتمل بالمدد بقى عشرين الف وجيش الرومان مية وعشرين الف او متين الف كما في رواية خليفة بن خياط
فالجيش بتاع التانيين ست اضعاف على الاقل او عشر اضعاف الجيش المسلم. القتال اول ما وصل عبدالله بن سعد بعت رسالة لجريجوري يعرض عليه الاسلام او الجزية والتبعية لمسلمين او القتال. فطبعا التاني شايف
المتباينة بين الجنود آآ القتال ما اختارش اي حاجة غير كده. فبدأ القتال. القتال كان بيتم بين الجيشين من الصبيحة لحد الضهر او بعد الضهر بشوية. واصطلح الفريقان كده ييجي على الضهر يكونوا تعبوا من القتال
ينتظر يريحه كله معسكر يرجع لمعسكره ويبتدوا القتال تاني يوم. قتال السبيطلة استمر عدة ايام جايز شهر. كل يوم يروحوا يقاتلوا والعشرين الف قدام المية وعشرين الف. وبعدين بعد كدهوت يحصل نوع من
آآ تراخي من الطرفين ضعفوا تعبوا بقى لهم ست سبع ساعات بيقاتلوا. فيرجعوا ايه يريحوا تاني كل واحد في معسكره. وتاني يوم هكزا وتاني يوم وهكزا عبدالله بن الزبير رضي الله عنهما راح لعبدالله بن سعد بن ابي صبر وقال له الكلام ده مش هينفع. احنا كل شوية نقاتل هذا
امر يطول. احنا في تكافؤ ما بين القوتين. احنا بنتكلم على عشرين الف ضد مية وعشرين الف ومع زلك متكافئين. متكافئين لقوة بأس المسلمين وتأييد رب العالمين لهم العملية ماشية بس آآ قال له احنا هنفضل لحد لحد كده امتى؟ قال له طب نعمل ايه؟ قال له انا بقترح ان
بكرة تنتخب مجموعة من ابطال المسلمين. عدد كده من الناس الاشاوس الابطال. خليهم في الخيانة بتاعتنا في المعسكر ما يحاربوش. ويدخل عدد من المسلمين جيش المسلم يعني مسلا نقول هتشيل الفين تلت تلاف
في المعسكر ما يحاربوش وتدخل ستاشر سبعتاشر الف يحاربوا في الموقع يحاربوا الرومان زي ما بيحاربوهم كل يوم. لحد ما ييجي الضهر واحنا ريح في الضهر كقعدتنا في الشهر اللي فات. فنرجع نريح هم هيتهيأ لهم كده يخرج المجموعة اللي هي ما حاربتش من
صبح وهي مستريحة تخلص الموضوع. دي خطة عبدالله شف قد ايه البساطة بتتكلم على العدد اللي معك كله عشرين الف اللي بتتحرك جواهم بهزه الفكرة قال له ماشي عجبته الفكرة. وكان من الناس اللي انتخبت للبقاء عبدالله بن الزبير صاحب الفكر. رضي الله عنه. كان عنده سبعة وعشرين سنة ساعتها
انتم عارفين ان عبدالله من عمر الاسلام في المدينة. اول مولود في المدينة. عبدالله بن الزبير. فاحنا سنة سبعة وعشرين عنده سبعة وعشرين سنة سهلة في الحسبة وكان ابن ابيه الزبير ابن العوام كان من اشجع فرسان المسلمين طالع لابوه يعني ما شاء الله
فقال له خلاص خليك انت مع المجموعة اللي هتستنى. استنى. ودار الموقعة ما بين الرومان والمسلمين وحصل اللي ما يحصل كل يوم والفريقين لحد الضهر وخلاص قرروا انهم يريحوا ولسه ما ريحوش قام خارج بقى عبدالله ابن الزبير بالمجموعة بتاعته
الفين تلت تلاف اربع تلاف مقاتل ما قتلوش من الصبح مستريحين. وعبدالله بن الزبير حاطط في دماغه مين جريجوري. لو انا جبت جريجوري كل ده يبقى خلاص الجيش الروماني هييجي الارض. لان ده قائد الجيش وهم كلهم بيقاتلوا عشانه في الاخر
وقام واخد تلاتين واحد من الجنود المسلمين وعمل فرقة كده آآ يعني استشهادية وقام منطلق في عمق الجيش الروماني بعد ما الجيش الروماني خلاص فاكر ان احنا بطلنا قتال وعلى خيمة
جريجولي وربنا سبحانه وتعالى لاطلاعه على الاخلاص في قلوب المسلمين وعلى الصدق في حربهم يسر له انه يوصل لحد الخيمة والدار وقتل عبدالله بن الزبير الجريجوري ولما قتله انهارت تماما معنويات الجيش الروماني وهم اصلا تعبانين ومرهقين ومنهكين بعد اغتال شهر يوميا وبعد قتال اليوم كله من اوله لاخره
وكان انتصار ساحق وتحول الرومان من قتيل ما بين قتيل واسير والمسلمين مش بس خلصوا الموقعة في سهل عقوبة بعد اما خلصوا الموقعة في سهل العقوبة ده احنا قلنا خارج السبيطلة. كسحوا الجيش الروماني كله
والناس هربت هنا وهنا ودخلوا على السبيطلة نفسها. وكانت غنائم لا توصف كمية الغنائم اللي بيزكروها على موقعة السبيطلة لا توصف. الفارس كان بياخد تلت تلاف دينار بعد ما اتوزعت الغنايم بعد ما خرجوا خمس
في الدولة فاضل اربع اخماس بتوزع على الجيش. الفارس كان بياخد تلات تلاف دينار دهب مش سيولة بس غير السبي وغير الابل والماشية والخيول والسلاح الاموال السائلة فقط كان التلات الاف
دينار دهب للفارس والراجل اللي بيقاتل على رجله بياخد الف. الفارس بياخد تلات اضعاف المقاتل على رجله. لان الفارس عليه كفالة فرسه والفرس ده مش بتكفله الدولة بيكفله صاحبه. فكان بياخد بعطاء اكبر في الحروب علشان يكفل الفرس بتاعه. الفرس ده عامل زي الدبابة دلوقتي. هو ده
اداة الحرب الرئيسية فبالنسبة لهم مهم جدا جدا. ودي موقعة سبيطلة. وبعد موقعة السبيطلة ما انتهت يعني جاءت من الامازيغ البربر يعني تقر للمسلمين بالحكم لكن بتعرض عليهم امر من الامور هنتكلم عليه ان شاء الله في حلقة من الحلقات
بما لكن دي كانت نهاية الموقعة. ودي الموقعة اللي تعتبر كتبت الانهاء الفعلي والواقعي للدولة في شمال افريقيا هي فضلت موجودة بعد هذه الموقعة لكن الشوكة كسرت. والعرش اتهز وهتيجي بعد
الى معارك اخرى للمسلمين في المنطقة بعد يعني تقريبا اربعتاشر سنة من هزه الموقعة يحصل الفتح التاني لتونس سنة واحد واربعين بعد كده الفتح بقى الاخير اللي هو اللي هيتم الفتح سنة خمسين على ايدين عقبة ابن نافع. نسأل الله عز وجل ان يتقبل منا ومنكم. جزاكم الله خيرا والسلام عليكم ورحمة الله
وبركاته